CELEX: 62006TN0394
Language: lt
Date: 2006-12-11 00:00:00
Title: Byla T-394/06 2006 m. gruodžio 11 d. pareikštas ieškinys byloje Italija prieš Komisiją

24.2.2007   
            
            
               LT
            
            
               Europos Sąjungos oficialusis leidinys
            
            
               C 42/32
            
         2006 m. gruodžio 11 d. pareikštas ieškinys byloje Italija prieš Komisiją
   
   (Byla T-394/06)
   (2007/C 42/55)
   Proceso kalba: italų
   Šalys
   
      Ieškovė: Italijos Respublika, atstovaujama Avvocato dello Stato G. Aiello
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti 2006 m. spalio 3 d. Komisijos sprendimą C (2006) 4324, apie kurį buvo pranešta tą pačią dieną, tiek, kiek juo atsisakoma suteikti Bendrijos finansavimą apmokant Europos žemės ūkio orientavimo ir garantijų fondo Garantijų skyriaus finansuojamas išlaidas ir nurodoma Italijos Respublikai iš biudžeto padengti tam tikrų ūkio subjektų padarytų pažeidimų finansinius padarinius.
            
         Ieškinio pagrindai ir pagrindiniai argumentai
   Šiuo ieškiniu Italijos Respublika nesutinka su tuo, kad atsisakoma suteikti Bendrijos finansavimą ir nurodoma iš Italijos Respublikos biudžeto padengti 157 pažeidimų finansinius padarinius, kurių bendra suma lygi 310 849 495,98 EUR, į kuriuos ieškovė nereagavo, pradedant išieškojimo procedūrą, pakankamai rūpestingai.
   Grįsdama savo reikalavimus ieškovė, kuri neigia veikusi nerūpestingai, nurodo:
   
               —
            
            
               1991 m. kovo 4 d. Tarybos reglamento (EEB) Nr. 595/91 dėl pažeidimų ir neteisingai sumokėtų sumų, susijusių su bendrosios žemės ūkio politikos finansavimu, susigrąžinimo, ir dėl šios srities informacinės sistemos organizavimo bei panaikinančio Reglamentą (EEB) Nr. 283/72 (1) 5 straipsnio 2 dalies pažeidimą ir (arba) klaidingą taikymą.
            
         
               —
            
            
               1970 m. balandžio 21 d. Tarybos reglamento (EEB) Nr. 729/70 dėl bendrosios žemės ūkio politikos finansavimo (2) 8 straipsnio 1 dalies c punkto ir 1999 m. gegužės 17 d. Tarybos reglamento (EB) Nr. 1258/1999 dėl bendrosios žemės ūkio politikos finansavimo (3) pažeidimą ir (arba) klaidingą taikymą.
            
         
      (1)  OL L 67, 1999 3 14, p. 11.
   
      (2)  OL L 94, 1970 4 28, p. 13.
   
      (3)  OL L 160, 1999 6 26, p. 103.